stanford-oval/wikipedia huggingface dataset:
Erik Haula
Yksityiselämä

Erik Haulan isä Tomi Haula on amerikkalaisen jalkapallon vaikuttaja ja hän on toiminut muun muassa Pyynikki Patriotsin (Tampere) ja Turku Trojansin päävalmentajana. Haulan perheellä on myös asunto Floridassa. Hänellä on velipuoli Aleksander (2002), veli Tomek (2004) ja sisko Lidia (2006).
Haula avioitui heinäkuussa 2019 Kristen Boegen kanssa Las Vegasissa. Boege sai keskenmenon joulukuussa 2019. Pariskunnan sai esikoispoikansa 2. tammikuuta 2021.
Haula saa Las Vegasiin nimikkotien. Kaupungin pohjoisosaan rakennetaan parhaillaan (kevät 2020) asuinaluetta, jonka tiet on nimetty Vegas Golden Knightsin ensimmäisen kauden jäsenten mukaan.
Francesco Faggi

| Mitalit> Maa:   Italia.Miesten soutu. Olympialaiset  | Mitalit> Maa:   Italia.Miesten soutu. Olympialaiset  | Mitalit> Maa:   Italia.Miesten soutu. Olympialaiset  | Maa:   Italia> Miesten soutu. |
| --- | --- | --- | --- |
|  Kultaa | Lontoo 1948 | perämiehetön nelikko |  |
Francesco Faggi (8. maaliskuuta 1926 Perledo – 12. kesäkuuta 2016 Perledo) oli italialainen soutaja ja olympiavoittaja. Hän kuului kultaa miesten perämiehettömässä nelikossa voittaneeseen joukkueeseen vuoden 1948 kesäolympialaisissa Lontoossa. Hän osallistui myös vuoden 1952 kesäolympialaisiin Helsingissä ja oli mukana voittamassa Euroopan-mestaruuksia.
Espanjan Grand Prix 2019

|  Espanjan Grand Prix 2019  |
| --- | --- |
 5. osakilpailu 21 osakilpailusta kaudella 2019. 

Päivämäärä:  12. toukokuuta 2019
Rata:  Circuit de Barcelona-Catalunya
Sijainti:  Barcelona, Espanja
Ratatyyppi:  Moottorirata
Radan pituus:  4,655 km
Kilpailun pituus:  66 kierrosta, 307,104 km
Sää:   Aurinkoinen
Paalupaikka
Kuljettaja:   Valtteri Bottas   (Mercedes)
Paaluaika:  1.15,406
Palkintokoroke
Voittaja:   Lewis Hamilton   (Mercedes)
Toinen:   Valtteri Bottas   (Mercedes)
Kolmas:   Max Verstappen   (Red Bull Racing)
Nopein kierros
Kuljettaja:   Lewis Hamilton   (Mercedes)
Kierrosaika:  1.18,492 (kierroksella 54)
Espanjan Grand Prix 2019 (virallisesti Formula 1 Emirates Gran Premio de España 2019) oli Formula 1 -kauden 2019 viides osakilpailu, joka ajettiin 12. toukokuuta Circuit de Barcelona-Catalunyan moottoriradalla Barcelonassa Espanjassa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 10. toukokuuta | 11:00–12:30 | 12:00–13:30 | 1. vapaat harjoitukset |  Aurinkoinen | 22–23 °C | 32–39 °C | 45–48 % |
| 10. toukokuuta | 15:00–16:30 | 16:00–17:30 | 2. vapaat harjoitukset |  Aurinkoinen | 23–24 °C | 42–43 °C | 41–48 % |
| 11. toukokuuta | 12:00–13:00 | 13:00–14:00 | 3. vapaat harjoitukset |  Pilvinen | 20–21 °C | 26–28 °C | 59–65 % |
| 11. toukokuuta | 15:00–16:00 | 16:00–17:00 | Aika-ajot |  Puolipilvinen | 20–21 °C | 31–35 °C | 55–61 % |
| 12. toukokuuta | 15:10–17:10 | 16:10–18:10 | Kilpailu |  Aurinkoinen | 19–20 °C | 32–42 °C | 53–59 % |
Lähteet:
Vapaat harjoitukset

Mercedes ja Ferrari olivat tuoneet kisaviikonloppua varten merkittäviä päivitysosia autoihinsa. Valtteri Bottas oli ensimmäisten vapaiden harjoitusten nopein, mutta hänen autoonsa iski öljyvuoto ja hän joutui olemaan varikolla loppupuoliskon harjoituksista. Lance Stroll hajotti autonsa ja aiheutti punaiset liput radalle törmätessään ratavalliin.
Toisissa vapaissa harjoituksissa ei koettu merkittäviä ajovirheitä ja Bottas oli jälleen nopein kuljettaja.
Kolmansissa vapaissa harjoituksissa koettiin kaksi punaisten lippujen tilannetta, kun Bottaksen auto jäi pyörähdyksen jälkeen jumiin soralle ja George Russellin auto osui ratavalliin. Russellin autoon jouduttiin vaihtamaan ulosajon seurauksena vaihdelaatikko, minkä vuoksi hän sai viiden lähtöruudun rangaistuksen kilpailuun.
Aika-ajot

Aika-ajojen ensimmäisessä osiossa merkittävimmän ajovirheen teki Nico Hülkenberg, joka ajautui soralle, rikkoi autonsa etusiiven ja sai erimuotoisen etusiiven vaihdosta rangaistuksena kilpailuun lähtöpaikan varikolta. Aika-ajojen toisessa osiossa Charles Leclerc rikkoi autonsa pohjalevyn ajaessaan radan reunakivien päältä, eikä kyennyt taistelemaan viidettä sijaa paremmista sijoituksista. Mercedeksen kuljettajat Bottas ja Lewis Hamilton ottivat eturivin lähtöruudut ylivoimaisella erolla ennen kolmanneksi ajanutta Sebastian Vetteliä.
Kilpailu

Paalupaikalta kilpailuun lähtenyt Bottas sai kytkinongelmien vuoksi heikomman lähdön ja menetti lähdössä sijansa tallikaverilleen Hamiltonille. Kärkitallit Mercedes, Ferrari ja Red Bull karkasivat muilta kilpailun alussa ja ainoa merkittävä kolaritilanne koettiin, kun Stroll ja Lando Norris kolaroivat ensimmäisessä mutkassa kilpailun loppupuolella tuoden kolarin seurauksena turva-auton radalle. Hamilton voitti kilpailun. Ferrarilla oli kilpailun aikana vaikeita päätöksiä, kun Vettel lukitsi eturenkaansa lähdössä tuhoten renkaansa pidon ja Leclerc yritti yhden pysähdyksen taktiikkaa.
Tulokset > Aika-ajot

| Sija | Nro | Kuljettaja | Talli | Osioiden ajat> 1. osio | Osioiden ajat> 2. osio | Osioiden ajat> 3. osio | Lähtöruutu |
| --- | --- | --- | --- | --- | --- | --- | --- |
| 1 | 77 |  Valtteri Bottas | Mercedes | 1.16,979 | 1.15,924 | 1.15,406 | 1 |
| 2 | 44 |  Lewis Hamilton | Mercedes | 1.17,292 | 1.16,038 | 1.16,040 | 2 |
| 3 | 5 |  Sebastian Vettel | Ferrari | 1.17,425 | 1.16,667 | 1.16,272 | 3 |
| 4 | 33 |  Max Verstappen | Red Bull Racing-Honda | 1.17,244 | 1.16,726 | 1.16,357 | 4 |
| 5 | 16 |  Charles Leclerc | Ferrari | 1.17,388 | 1.16,714 | 1.16,588 | 5 |
| 6 | 10 |  Pierre Gasly | Red Bull Racing-Honda | 1.17,862 | 1.16,932 | 1.16,708 | 6 |
| 7 | 8 |  Romain Grosjean | Haas-Ferrari | 1.18,042 | 1.17,066 | 1.16,911 | 7 |
| 8 | 20 |  Kevin Magnussen | Haas-Ferrari | 1.17,669 | 1.17,272 | 1.16,922 | 8 |
| 9 | 26 |  Daniil Kvjat | Scuderia Toro Rosso-Honda | 1.17,914 | 1.17,243 | 1.17,573 | 9 |
| 10 | 3 |  Daniel Ricciardo | Renault | 1.18,385 | 1.17,299 | 1.18,106 | 13 |
| 11 | 4 |  Lando Norris | McLaren-Renault | 1.17.611 | 1.17.599 |  | 10 |
| 12 | 23 |  Alexander Albon | Scuderia Toro Rosso-Honda | 1.17.796 | 1.17.445 |  | 11 |
| 13 | 55 |  Carlos Sainz | McLaren-Renault | 1.17.599 | 1.17.760 |  | 12 |
| 14 | 18 |  Kimi Räikkönen | Alfa Romeo Racing-Ferrari | 1.18.132 | 1.17.788 |  | 14 |
| 15 | 11 |  Sergio Pérez | Racing Point-BWT Mercedes | 1.18.286 | 1.17.886 |  | 15 |
| 16 | 27 |  Nico Hülkenberg | Renault | 1.18.404 |  |  | Varikko |
| 17 | 18 |  Lance Stroll | Racing Point-BWT Mercedes | 1.18.471 |  |  | 16 |
| 18 | 99 |  Antonio Giovinazzi | Alfa Romeo Racing-Ferrari | 1.18.664 |  |  | 18 |
| 19 | 63 |  George Russell | Williams-Mercedes | 1.19.072 |  |  | 19 |
| 20 | 88 |  Robert Kubica | Williams-Mercedes | 1.20.254 |  |  | 17 |
107 % aika: 1.22,367
Lähde:
Daniel Ricciardo sai Azerbaidžanin kilpailusta kolmen lähtöruudun rangaistuksen peruutettuaan Daniil Kvjatia päin.
Nico Hülkenbergin auton etusiipeä muutettiin aika-ajojen aikana ja hän joutui lähtemään kilpailuun varikolta.
Antonio Giovinazzi ja George Russell saivat viiden lähtöruudun rangaistukset vaihdelaatikoiden vaihdoista.
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 66 | 1:35.50,443 | 2 | 25+1 |
| 2. | 77 |  Valtteri Bottas | Mercedes | 66 | +4,074 | 1 | 18 |
| 3. | 33 |  Max Verstappen | Red Bull Racing-Honda | 66 | +7,679 | 4 | 15 |
| 4. | 5 |  Sebastian Vettel | Ferrari | 66 | +9,167 | 3 | 12 |
| 5. | 16 |  Charles Leclerc | Ferrari | 66 | +13,361 | 5 | 10 |
| 6. | 10 |  Pierre Gasly | Red Bull Racing-Honda | 66 | +19,576 | 6 | 8 |
| 7. | 20 |  Kevin Magnussen | Haas-Ferrari | 66 | +28,159 | 8 | 6 |
| 8. | 55 |  Carlos Sainz | McLaren-Renault | 66 | +32,342 | 12 | 4 |
| 9. | 26 |  Daniil Kvjat | Scuderia Toro Rosso-Honda | 66 | +33,056 | 9 | 2 |
| 10. | 8 |  Romain Grosjean | Haas-Ferrari | 66 | +34,641 | 7 | 1 |
| 11. | 23 |  Alexander Albon | Scuderia Toro Rosso-Honda | 66 | +35,445 | 11 |  |
| 12. | 3 |  Daniel Ricciardo | Renault | 66 | +36,758 | 13 |  |
| 13. | 27 |  Nico Hülkenberg | Renault | 66 | +39,241 | Varikko |  |
| 14. | 7 |  Kimi Räikkönen | Alfa Romeo Racing-Ferrari | 66 | +41,803 | 14 |  |
| 15. | 11 |  Sergio Pérez | Racing Point-BWT Mercedes | 66 | +46,877 | 15 |  |
| 16. | 99 |  Antonio Giovinazzi | Alfa Romeo Racing-Ferrari | 66 | +47,691 | 18 |  |
| 17. | 63 |  George Russell | Williams-Mercedes | 65 | +1 kierros | 19 |  |
| 18. | 88 |  Robert Kubica | Williams-Mercedes | 65 | +1 kierros | 17 |  |
| Kesk. | 18 |  Lance Stroll | Racing Point-BWT Mercedes | 44 | Kolari (Norris) | 16 |  |
| Kesk. | 4 |  Lando Norris | McLaren-Renault | 44 | Kolari (Stroll) | 10 |  |
Nopein kierros: Lewis Hamilton (Mercedes) 1.18,492 (kierroksella 54).
Lähde:
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Espanjannatanen

| Espanjannatanen |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Nataset Schismus
Laji::  barbatus
Kaksiosainen nimi
 Schismus barbatus  (L.) Thell. 
Katso myös
   Espanjannatanen Wikispeciesissä   Espanjannatanen Commonsissa 
Infobox OKNimi-testi OK: 
Espanjannatanen (Schismus barbatus) on heinäkasvien (Poaceae) heimoon, natasten (Schismus) sukuun kuuluva kasvilaji.
Espanjannatanen on yksivuotinen ja kasvaa noin 3–30 senttimetriä korkeaksi. Sen lehdet ovat nauhamaisia, 1–10 cm pitkiä ja 0,5–1,5 mm leveitä. Espanjannatanen on kotoisin Välimeren alueelta, mutta sitä kasvaa nykyisin myös eri puolilla Aasiaa, Australiaa sekä Pohjois- ja Etelä-Amerikkaa.
Aiheesta muualla

Laji.fi: Schismus barbatus
JSTOR Global Plants: Schismus barbatus (englanniksi)
Integrated Taxonomic Information System (ITIS): Schismus barbatus (englanniksi)
Global Biodiversity Information Facility (GBIF): Schismus barbatus (englanniksi)
Flora of North America: Schismus barbatus (englanniksi)
Francesco Tamburini

Francesco Tamburini.
Francesco Tamburini (1846–1891) oli italialaissyntyinen arkkitehti. Tunnetuimmat työnsä hän suunnitteli Argentiinaan, jonne hän muutti vuonna 1881. Tamburini suunnitteli muun muassa laajennuksen Casa Rosadaan, Argentiinan presidentin virka-asuntoon. Hän oli myös suunnittelemassa Buenos Airesin oopperatalo Teatro Colónia, yhdessä Vittorio Meanon kanssa. Tamburini kuoli Buenos Airesissa.
Relletin rautatieasema

Relletin rautatieasema (lyh. Rll) oli rautatieasema Suomen rataverkolla rataosalla Tuomioja–Raahe. Asema sijaitsi Ruukin kunnan, nykyisen Siikajoen kunnan Relletin kylässä.
Relletin rautatieasema avattiin liikenteelle, kun yksityinen Raahen rautatie valmistui vuonna 1900. Liikennepaikka toimi laiturivaihteena ja seisakkeena pitkän aikaa, kunnes se varustettiin releasetinlaitteella 1970-luvulla ja sitä alettiin käyttää junakohtauspaikkana.
1980-luvulla Pohjanmaan radan turvalaite- ja sähköistystöiden yhteydessä Relletin sivuraide sekä asetinlaite purettiin, ja Relletin liikennepaikka lakkautettiin. Relletissä ollut Siemensin valmistama releasetinlaite siirrettiin Tuiran rautatieasemalle.
Asemarakennus

Relletin alkuperäinen asemarakennus oli vuonna 1900 rakennettu odotuspaviljonki,  jollaisia rakennettiin tuolloin vielä yksityisomistuksessa olevan Raahen radan varrelle. Rakennus huutokaupattiin, purettiin ja siirrettiin lähistölle yksityiskäyttöön vuonna 1965. Uudempi korvaava asemarakennus rakennettiin vuonna 1965, ja se purettiin vuonna 2003. Uudempaan rakennukseen rakennettiin odotushuone ja lipputoimisto, jotka jäivät tarpeettomiksi vuonna 1966 kun Tuomiojan ja Raahen välinen henkilöliikenne lakkautettiin.
Aiheesta muualla

Vaunut.org: Museorautatieyhdistyksen syysretkijuna Relletin asemalla
Rantasalmen työväentalo

| Rantasalmen työväentalo> työväentalo |
| --- | --- |
Osoite:  Sudentie 1 / Oravantie 7, 58900 Rantasalmi
Sijainti:  Rantasalmi
Koordinaatit:  62°03′56″N, 28°18′11″E
Valmistumisvuosi:  1913
Rakennuttaja:  Rantasalmen Työväenyhdistys Sovinto ry
Omistaja:  Yksityisessä omistuksessa
Runkorakenne:  hirsi
Kerrosluku:  1,5
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Rantasalmen työväenyhdistyksen talo vuonna 1955
Rantasalmen Työväentalo sijaitsee Rantasalmen keskustassa.
Historia

Rantasalmen työväenyhdistys osti vuonna 1910 Kangaspellontilan päärakennuksen Petter Falkilta. Taloon tehtiin laajennuksia vuosina 1925 ja 1950. Työt rahoitettiin vuosina 1913 ja 1925 keräyksillä ja lainalla ja vuonna 1950 lainalla. Työt teetettiin rakennusurakkana.
Rakennus

Työväentalo on hirsirunkoinen ja lautarakenteinen. Alkuperäinen kate on ollut päre. Vuonna 1956 katteeksi laitettiin galvanoitu kourupelti. Ulkoseinät ovat olleet aluksi vuoraamattomia. Vuonna 1950 ulkoseinät on vuorattu pystylaudoituksella. Talon ulkoväri oli aiemmin punainen, mutta vuonna 1954 se maalattiin lehmuksenvihreäksi. Sisäseinissä on ollut maalattu pahvi ja paneeli. Vuonna 1950 sisäseiniin on laitettu halltex-levyt ja paneeli. Myös isäkattoon laitettiin vuonna 1950 haltexlevyt. Ikkunat, ovet ja kuistit on muutettu vuonna 1950. Talo on ollut aluksi puulämmitteinen. Lämmitys muutettiin vuonna 1950 öljyllä toimivaksi keskuslämmitykseksi. Vuonna 1962 laitettiin vesijohto, viemäri ja wc.
Talossa on ravintola, keittiö, eteinen ja kahden huoneen ja keittiön asunto. Entinen juhlasali ja näyttämö on vuonna 1962 muutettu kolmeksi huoneeksi.
Toimintaa työväentalolla

Talo on osittain omassa käytössä ja osittain vuokrattuna. Taloa käytetään kokouksiin ja urheiluharjoituksiin. Rantasalmen lukio on toiminut talossa vuosina 1962–1975 ja Rantasalmen Kansalaisopisto vuosina 1975–1976.
Francesco Sgalambro

Francesco Sgalambro
Francesco Sgalambro (16. huhtikuuta 1934 Lentini – 11. elokuuta 2016 Messina) oli italialainen roomalaiskatolinen piispa. Hänet vihittiin papiksi 22. syyskuuta 1957 ja nimitettiin Messinan arkkihiippakunnan vihkipiispaksi sekä Minturnaen titulaaripiispaksi 22. helmikuuta 1986. Piispaksi vihkiminen seurasi 5. huhtikuuta. Pääkonsekraattorina toimi Salvatore Pappalardo, jota avustivat Ignazio Cannavò ja Carmelo Canzonieri.
30. syyskuuta 1986 Messinan arkkihiippakunta yhdistyi Liparin hiippakunnan ja Santa Lucia del Melan alueprelatuurin kanssa. Sen nimeksi tuli Messina-Lipari-Santa Lucia del Melan arkkihiippakunta. Sgalambro jatkoi toimintaansa sen vihkipiispana, kunnes sai 18. maaliskuuta 2000 nimityksen Cefalùn piispaksi.
Sgalambro jäi eläkkeelle 17. syyskuuta 2009.
Filip Berglund

| Filip Berglund |
| --- | --- |

Henkilötiedot
Syntynyt: 10. toukokuuta 1997 (ikä 27) Skellefteå, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  oikea
Pituus:  190 cm
Paino:  93 kg
Seura
Seura:  Örebro HK
Sarja:  SHL
Pelaajaura
Pääsarjaura:  2016–
Aik. seurat:  Skellefteå AIK (SHL) Linköping HC (SHL) Bakersfield Condors (AHL)
NHL-varaus:  170. varaus, 2017 Edmonton Oilers
Filip Berglund (s. 10. toukokuuta 1997 Skellefteå, Ruotsi) on ruotsalainen jääkiekkopuolustaja, joka pelaa SHL-joukkue Örebro HK:ssa. Elite Prospects -sivuston mukaan hän on iso ja vahva kahden suunnan puolustaja, jolla on hyvä pelikäsitys ja syöttötaito. Berglund on arvokas tasaviisikoin pelatessa, hän avaa peliä hyvin ja on hyvä kiekollisena. Berglund ei ole kuitenkaan kovin nopea luistelija ja hänen tulisi käyttää kokonaan enemmän hyödyksi. Berglund laukoo oikealta.
Ura > Seuraura

Berglund on Bergbyns SK:n kasvatti. Hän siirtyi juniorina sittemmin Skellefteå AIK:hon. Berglund oli kaudella 2013–2014 J18 Elitissä joukkueensa tehokkain puolustaja Andreas Söderbergin kanssa tehoilla 2+13=15. Hän voitti kauden päätteeksi J18 Allsvenskanin pronssia. Kaudella 2015–2016 Berglund toimi Skellefteån J20-junioreiden varakapteenina. Hän oli joukkueen toiseksi paras maalintekijä ja kolmanneksi paras pistemies tehoilla 19+22=41, joilla Berglund voitti koko J20 SuperElitin puolustajien piste- ja maalipörssin. Hän voitti kauden päätteeksi sarjan hopeaa.
Berglund debytoi kauden 2015–2016 aikana myös Skellefteån SHL-joukkueessa, jossa hän pelasi viisi runkosarja- ja kaksi playoff-ottelua ilman tehopisteitä. Berglund teki SHL-debyyttinsä 26. tammikuuta 2016 Rögle BK:ta vastaan. Hän voitti kauden päätteeksi SHL-hopeaa. Toukokuussa 2016 Berglund teki Skellefteån kanssa kaksivuotisen SHL-sopimuksen.
Edmonton Oilers varasi Berglundin kolmannella kierroksella 91. pelaajana NHL:n varaustilaisuudessa 2016. Varsinaisella SHL:n tulokaskaudellaan 2016–2017 hän teki Skellefteåssa 47 runkosarja- ja seitsemässä playoff-ottelussa yhdeksän syöttöpistettä. Mestarien liigassa Berglund teki viidessä ottelussa yhden syöttöpisteen.
Ura > Maajoukkueura

Berglund on pelannut seitsemän nuorten ja kahdeksan poikien maaottelua.
Ex Machina

| Ex Machina |
| --- | --- |

Ohjaaja:  Alex Garland
Käsikirjoittaja:  Alex Garland
Tuottaja:   Allon Reich  Andrew Macdonald 
Säveltäjä:   Geoff Barrow  Ben Salisbury 
Kuvaaja:  Rob Hardy
Leikkaaja:  Mark Day
Pukusuunnittelija:  Sammy Sheldon
Pääosat:   Domhnall Gleeson  Alicia Vikander  Sonoya Mizuno  Oscar Isaac 
Valmistustiedot
Valmistusmaa:  Iso-Britannia
Tuotantoyhtiö:   DNA Films  Film4 
Levittäjä:  A24 (tuotantoyhtiö) Universal Studios UIP-Dunafilm
Ensi-ilta:   2015-01-2121. tammikuuta 2015 (Britannia)  2015-04-1717. huhtikuuta 2015 (Suomi)  
Kesto:  108 minuuttia
Alkuperäiskieli:  englanti
Budjetti:  15 miljoonaa dollaria
Tuotto:  36 869 414 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Ex Machina on vuonna 2015 ensi-iltansa saanut brittiläinen tieteiselokuva, jonka on ohjannut ja käsikirjoittanut Alex Garland. Elokuva on muun muassa elokuvat Sunshine ja 28 päivää myöhemmin käsikirjoittaneen Garlandin esikoisohjaus.
Juoni

Hakukoneyhtiössä työskentelevä ohjelmoija Caleb Smith (Domhnall Gleeson) voittaa kilpailussa. Hän saa viettää viikon yhtiön erakkoelämää viettävän toimitusjohtajan Nathan Batemanin (Oscar Isaac) vuoristossa sijaitsevalla asunnolla. Saavuttuaan paikalle Calebille paljastuu, että Nathan on valinnut hänet ihmiskoehenkilöksi Turingin kokeeseen, jolla mitataan tekoälyn ihmismäisyyttä. Calebin tulee arvioida Nathanin uusimman tekoälyhankkeen kykyjä ja tietoisuutta. Tekoäly on kaunis ja hämmästyttävä androidi Ava (Alicia Vikander), joka osoittautuu tunneälyltään yllättävän hienostuneeksi sekä petollisen vietteleväksi.
Näyttelijät

| 0 | 1 | 2 |
| --- | --- | --- |
|  Domhnall Gleeson  | … |  Caleb Smith    |
|  Alicia Vikander  | … |  Ava   |
|  Oscar Isaac  | … |  Nathan Bateman    |
|  Sonoya Mizuno  | … |  Kyoko   |
|  Corey Johnson  | … |  Jay   |
Tuotanto

Ohjaaja Alex Garland sai idean elokuvaan jo 11-vuotiaana opetellessaan ohjelmoimaan vanhempiensa tietokoneella. Garlandin mukaan elokuva käsittelee sitä, kuinka tekoäly ja tietoisuus liittyvät toisiinsa. Hän päätti jättää tekoälystä ja roboteista puhuttaessa usein käytetyt Asimovin lait elokuvassa huomiotta.
Ex Machinassa esiintyvä Nathanin koti sijaitsee Norjassa, ja elokuva kuvattiin paikan päällä pääasiassa pienen 15 miljoonan dollarin budjetin vuoksi.
Elokuvan musiikin sävelsivät Ben Salisbury ja Portisheadissa vaikuttava Geoff Barrow. He tekivät yhteistyötä Garlandin kanssa myös vuonna 2012 elokuvassa Dredd, mutta heidän säveltämäänsä soundtrackia ei käytetty. Invada UK julkaisi elokuvan soundtrack-albumin.
Vastaanotto

Ex Machina sai kriitikoilta myönteisen vastaanoton. Rotten Tomatoes -sivuston mukaan 221 arvostelun perusteella laskettuna kriitikoiden arvosteluista 92 prosenttia oli myönteisiä, ja Metacritic-sivuston keräämä arvosana elokuvalle on 78, joka perustuu 42 arvosteluun.
Elokuva on voittanut useita alan palkintoja, esimerkiksi parhaan elokuvan, ohjauksen sekä käsikirjoituksen British Independent Film Awards -palkinnot. Se sai vuoden 2016 Oscar-gaalassa palkinnon parhaista erikoistehosteista.
Aiheesta muualla

Ex Machina Finnkino. Arkistoitu 23.7.2021. Viitattu 23.7.2021.
Vikman, Jouni: Ex Machina Episodi.  15.4.2015. Viitattu 23.7.2021.
Jokinen, JP: Ex Machina Film-O-Holic.com.  17.4.2015. Viitattu 23.7.2021.
Francis Frederick Reh

Francis Frederick Reh (9. tammikuuta 1911 New York – 14. marraskuuta 1994) oli yhdysvaltalainen roomalaiskatolinen piispa. Hänet vihittiin papiksi New Yorkin arkkihiippakuntaan 8. joulukuuta 1935 ja nimitettiin Charlestonin piispaksi Etelä-Carolinaan 4. kesäkuuta 1962. Rehin konsekroi 29. kesäkuuta Francis Joseph Spellman, jota avustivat John Joseph Maguire ja John Michael Fearns. Reh asetettiin virkaansa 18. heinäkuuta.
5. syyskuuta 1964 Reh sai nimityksen Pontifical North American Collegen rehtoriksi ja Macriana in Mauretanian titulaaripiispaksi. 11. joulukuuta 1968 hänet nimitettiin Saginaw’n piispaksi Michiganiin. Hän erosi tehtävistään 29. huhtikuuta 1980. Hän osallistui Vatikaanin toiseen kirkolliskokoukseen.
Rantasalmi Hirsitalot

Rantasalmi Hirsitalot on suomalainen maailman vanhin hirsitalotuotemerkki, jonka omistaa Lameco LHT Oy. Rantasalmi Hirsitalot perusti Osmo Ruotsalainen vuonna 1946, ja sen tehdasalue sijaitsee edelleen alkuperäisellä paikallaan Rantasalmella, Etelä-Savossa. Yhtiön liikevaihto vuonna 2012 oli 9,3 miljoonaa euroa.
Historia

Rantasalmi Oy:n perusti talousneuvos Osmo Ruotsalainen (1915–2002) vuonna 1946 Rantasalmelle. Sahan sijaintiin vaikutti ratkaisevasti sodanjälkeiseen säännöstelyyn liittyvä määräys, jonka mukaan sahatoiminta Suomessa oli sallittua ainoastaan Parikkala–Haapamäki-linjan pohjoispuolella.
Aluksi toiminta oli sahatoimintaa, joka valmisti puutavaraa ja sänkyjä. Myöhemmin tuotantoa kehitettiin niin että v. 1956 valmistui ensimmäinen tehdasvalmisteinen kesämökki Tuusulaan. Saman vuoden toukokuussa Rantasalmi Oy oli mukana Helsingin messuilla, jonka tuloksena tuli muun muassa 27 uutta mökkitilausta.
Vuonna 1958 oli Brysselin maailmannäyttelyssä esillä arkkitehti Reima Pietilän suunnittelema hirsisauna. Tästä alkoi suomalaisten hirsirakennusten vientitoiminta. Kansainvälistyminen lisääntyi edelleen  1960-luvulla, jolloin Rantasalmi Oy oli esillä Chicagon messuilla 1962 sekä Lontoossa 1967.
Kuuluisista suomalaisista arkkitehdeistä myös Heikki ja Kaija Siren suunnittelivat yhtiölle sauna- ja mökkimalleja. Sahatuotanto lopetettiin 1960-luvun alussa kun hirsitalojen valmistaminen vaati keskittymistä.
1970-luvulla yhtiö siirtyi suurempien mökkien ja hirsitalojen valmistukseen kun talotehtaalle valmistui rakennuslinja ja sai oman pistoraiteen alueelleen. Nyttemmin kyseistä pistoraidetta ei enää ole, se purettiin ratatöiden kunnostuksen yhteydessä 2000-luvulla.
Osmo Ruotsalainen myi yrityksen 1970-luvulla Metsäliitolle. Tuolloin yhtiö oli Suomen suurin teollisten hirsitalojen rakentaja. Vuonna 1995 Metsä-Serla luopui Rantasalmi Oy:stä ja pääomistajaksi ja toimitusjohtajaksi tuli Pertti Karhinen.
1995–2010 Rantasalmi Oy oli Suomen yksi suurimmista toimijoista hirsitaloteollisuuden alalla. Suuri osa tuotannosta meni vientiin, muun muassa Japaniin, Venäjälle ja EU-maihin. Parhaimmillaan yhtiö työllisti n. 70 henkilöä. Vuodet 2009–2010 olivat haasteellisia vuosia maailmantaloudessa ja yrityksen osalta se päättyi konkurssiin syyskuussa 2010.
Vuoden 2010 jälkeen Rantasalmi Hirsitalot -tuotemerkki ja Rantasalmi Oy:n liiketoiminta siirtyi varpaisjärveläisen Lameco LHT:n omistukseen. Lameco LHT Oy on perustettu vuonna 2000 ja sen päätuotteita on liimattu lamellihirsi, liimatut rakennustuotteet ja liimatut sisustustuotteet, kuten verhouspaneelit.
Tuotanto

Rantasalmi Hirsitalot valmistaa Rantasalmella hirsirakenteisia omakotitaloja, vapaa-ajan asuntoja ja saunarakennuksia. Yrityksen omistusvaihdoksen myötä tuotevalikoimaa on lisätty liimattujen lamellihirsien ja liimattujen sisustustuotteiden osalta.
Rantasalmi Hirsitalot käyttää tuotteissaan lamellihirttä ja Ekorex-rakennetta.
Rantasalmi Hirsitalojen oston jälkeen Lameco LHT Oy siirsi kaiken talotuotantonsa Rantasalmi Hirsitalojen tiloihin Rantasalmelle.